cyanic-selkie/wikianc huggingface dataset:
Odd Kvaal Pedersen
Odd Kvaal Pedersen (født 9. februar 1935, død 16. mars 1990) var en norsk journalist, forfatter og oversetter. For sitt journalistiske arbeid ble han i 1986 tildelt institusjonen Fritt Ords pris Fritt Ords Honnør for «fremsynt og vidtfavnende publisistvirksomhet om den undertrykte befolkningen i Sør-Afrika og om u-landsproblemer».
Han debuterte som skjønnlitterær forfatter 45 år gammel i 1980 med romanen Dobbel frukt. I 1987 fikk han Kritikerprisen for dokumentarromanen Narren og hans mester om maleren Lars Hertervig.
Inger Ellen Nicolaisen
Inger Ellen Sandåker Nicolaisen (født 15. november 1958 i Misvær i Bodø kommune) er en norsk gründer som grunnla frisør-kjeden Nikita Hair i 1984. Hun eier Raise Gruppen Holding AS som består av Raise Gruppen, et av Europas største frisørkonsern.
Nicolaisen ble tildelt prisen «Kunsten å lede» i 2002, «Årets forretningskvinne» i 2002, «Årets entreprenør» i 2003 av Ernst & Young og Entrepreneurial Spirit 2004 av Global Business Forum. Hun er kjent fra den norske fjernsynsserien Kandidaten fra 2004, som var en norsk versjon av den amerikanske serien The Apprentice.
Hun ga ut boken Drivkraft på Damm Forlag i 2006.
Liv Holmefjord
Liv Kristin Holmefjord (født 15. juni 1962) er en norsk offentlig tjenestekvinne som siden 2008 har vært direktør for Fiskeridirektoratet.
Holmefjord er utdannet siviløkonom fra Norges handelshøyskole. Hun arbeidet deretter i Statens Fiskerbank og i Statens nærings- og distriktsutviklingsfond, før hun ble assisterende fiskeridirektør i 2004. I 2008 ble hun utnevnt til fiskeridirektør for en åremålsperiode på seks år, og åremålet ble forlenget ytterligere seks år i 2014.
Hun hadde selv stor eierposter i familiens bedrifter i fiskerisektoren.
Bhutans politiske system
I landets første demokratiske valg, Parlamentsvalget i Bhutan 2008 24. mars 2008 deltok to politiske partier. Begge partilederne er tidligere regjeringsmedlemmer.
Nasjonalforsamlingen
Nasjonalforsamlingen, Tshogdu består fra og med valgene i 2008 av to deler: et «overhus» med 25 medlemmer og et «underhus» med 47 medlemmer.
Overhusets 25 medlemmer består av 20 medlemmer valgt gjennom partiløse direktevalg i landets tyve fylker, dzongkhag. I tillegg utnevner kongen 5 medlemmer. Valgene til overhuset ble gjennomført i 15 fylker 31. desember 2007, og i de fem siste fylkene 29. januar 2008. Det var fra 1 til 4 kandidater i hvert fylke.
Underhusets 47 medlemmer velges som partirepresentanter fra et av landets to godkjente partier, fra enmannskretser i valget 24. mars 2008.
Historie
I tillegg besto Tshogdu av 10 medlemmer fra Dratshang, det øverste rådet for landets 6 000 buddhistiske munker; 6 medlemmer av Lodoi Tsokde, kongens rådgivende organ; og 34 andre medlemmer, som ble utpekt av kongen blant ansatte i sentral og regional forvaltning.
Tshogdu møttes 2 ganger i året. Kongen kunne tidligere nedlegge veto mot nasjonalforsamlingens beslutninger, men etter en lovreform i 1998 har Tshogdu fått en vetorett mot kongen, og samtidig en formell mulig til å avsette kongen. Et mistillitsvedtak – som krever 2/3 flertall – fører imidlertid ikke til at kongehuset som sådann opphører, men at makten overføres til kronprinsen.
Politiske partier
I grunnlovsutkastet fra mars 2005 ble det foreslått et kontrollert to-parti-system. Ved et kongelig dekret 22. april 2007 ble det tidligere forbudet mot politiske partier opphevet, som en forberedelse til det ventede valget.
Til valget i mars 2008 ble det etablert to politiske partier: Folkets demokratiske parti, som ledes av Sangay Ngedup, og Bhutans anstendige parti, som ledes av Jigme Thinley. Både Ngedup og Thinley har vært regjeringsmedlemmer og statsminister.
Et kommunistparti har sendt ut sporadiske erklæringer og deltatt på felleskonferanser av maoistpartier i regionen. Få opplysninger om partiet er kjent. Det har vært spekulert på om det arbeider blant nepali-talende flyktninger fra Bhutan i Nepal, og blir trent av det tidligere illegale Nepals Kommunistiske Parti (maoistisk).
Kongens konsultative råd
Rådet, Lodoi Tsokde, ble etablert i 1965, altså tidligere enn regjeringen. Rådet består av i alt 9 medlemmer. Medlemmene oppnevnes av kongen, og har blant annet representanter fra samfunnet av buddhistiske munker.
Regjeringen
Bhutan har hatt «regjering» med departement og ministre siden 1968. Kongen inviterte i 1998 nasjonalforsamlingen til å utpeke en regjering, Lhengye Zhungtsho, med 6 ministre, og trådte samtidig tilbake fra sin rolle som leder av regjeringens løpende virksomhet. Regjeringen velges for en femårsperiode.
Vervet som statsminister rullerte inntil 2008 mellom medlemmene av regjeringen, for ett år av gangen. Rollen som utøvende regjeringsleder ble ivaretatt av kongen i perioden 1964-1998, etter at den første statsministeren Jigme Palden Dorji (1919–1964), utnevnt i 1952, ble drept i et attentat 5. april 1964.
Etter 2008 velges statsministeren gjennom valg på medlemmene av nasjonalforsamlingen.
Bhutans «erkebiskop»
Buddhisme er statsreligion i Bhutan, og det er om lag 6 000 buddhistmunker i landet. Landets øverste religiøse leder tituleres Je Khempo, og velges for en avgrenset periode. Den første Je Khempo ble utnevnt i 1637. Je Khempo er sideordnet kongen i rang.
Referanser
''Forbehold om navneformer: Bhutans språk Dzongkha har et eget alfabet. Transkripsjonen som brukes på disse sidene følger den som brukes i engelske tekster utgitt av bhutanske offentlige organ og andre bhutanske nettsider. Tvilstilfeller forekommer.''
ভুটান
Keiserens nye klær
Keiserens nye klær er et kunsteventyr fra 1837 skrevet av den danske forfatteren H.C. Andersen. I eventyret hører vi om en keiser som blir forledet til å tro at han går rundt i klær av de vakreste stoffer, mens han i virkeligheten går rundt i bare undertøyet.
Handling
To utspekulerte svindlere ankommer hovedstaden til en keiser, som bruker overdådig mye penger på klær til seg selv - på bekostning av statlige interesser. Svindlerne utgir seg for å være dyktige vevere, og tilbyr å forsyne keiseren med praktfulle klær som er usynlige for mennesker som er dumme eller inkompetente. Keiseren ansetter veverne, og de setter opp vevstoler. En rekke embetsmenn, og deretter keiseren selv, besøker «veverne» for å sjekke fremgangen deres. Alle sammen ser at vevene er tomme, men de later som noe annet for å unngå å bli ansett som en tosk.
Jalalabad
Jalalabad (persisk: Jalālābād) er administrasjonssenteret i Nangarhar-provinsen i Afghanistan, 150 km øst for Kabul nær Khyber-passet. Befolkningen er på mellom 150 000 og 200 000.
Serj-ul-Emarat, bostedet til Amir Habibullah og kong Amanullah Khan, ble ødelagt i 1929. Hagene har derimot fortsatt spor av fortiden. Mausoleet for begge herskerne er i en hage foran Seraj-ul-Emarat.
Klima
Jalalabad har et tørt ørkenklima med svært varme somre og kalde vintrer.
Sem fengsel
Sem fengsel (tidligere Sem kretsfengsel) er et fengsel med høyt sikkerhetsnivå som ligger i Tønsberg i Vestfold og er underlagt Kriminalomsorgens region sør. Fengselet har ordinær kapasitet på 62 plasser fordelt på innsatte med varetektsdommer og domfelte med kortere dommer. Fengselet er kun for menn.
Historie
Fra 1843 har det vært fengsel på Sem utenfor Tønsberg. Allerede i 1838 besluttet Jarlsberg og Larviks amt at de ville bygge et arresthus på Sem. Tomten ble først tildelt ved Tem gård, men i 1841 fikk amtet leid tomt av grev Wedel-Jarlsberg der hvor fengslet ligger i dag.
I 1843 sto arresthuset ferdig til bruk. Det inneholdt rettslokaler i første etasje, og celler i andre etasje. Etter at bygningen ikke lenger var i bruk til det opprinnelige formålet, har huset vært brukt som leiligheter for ansatte, og da i første rekke for inspektøren. Derav dagens betegnelse «inspektørboligen».
Bygningen er verneverdig, og har i 2009 fått nytt tak. Bygningen er i dag i bruk som treningslokaler for ansatte og foreningslokaler for fagforeningene. Det foreligger planer om å ferdigstille restaureringen av huset.
I 1853 ble det besluttet å bygge en ny fengselsbygning. Denne fikk navnet Sem tvangsarbeidsanstalt. Den utgjør i dag avdeling A ved fengslet. I 1857 ble nok en bygning reist på vestsiden av den forrige. Det er den som i dag kalles avdeling B.
Avdeling A ble etter hvert til Sem kretsfengsel, mens avdeling B helt fra arbeidsskolen ble innført i 1951 har vært Sem- avdeling til Berg, eller Berg avdeling lukket som den også ble kalt. Dette vedvarte også gjennom ungdomsfengselstiden i perioden 1965 til 1975, og frem til sammenslåingen med Sem kretsfengel.
1984
Frem til denne renoveringen hadde Sem fengsel og Berg lukket hver sin ledelse. Nå ble disse til en felles enhet, og det som hadde vært Berg lukket ble nå en del av Sem kretsfengsel.
1990
I 1990 gjennomgikk også B-avdelingen en total innvendig ombygging, og også her ble det frigjort plass til flere celler.
I 1992/93 ble det påbygget nye verksteder, ny administrasjon og ny gymsal, noe som sto ferdig i 1994. Med denne siste utbyggingen fremstår Sem fengsel slik det gjør i dag.
I 2001 ble Kriminalomsorgen omorganisert fra fengselsdistrikter til regioner. I den forbindelse ble all anstalter omgjort fra hhv. lands-, krets- eller hjelpefengsler til å bare kalles fengsel. Fra da av kalles Sem kretsfengsel altså bare Sem fengsel.
Lego Mindstorms
LEGO MINDSTORMS er et produkt fra leketøysprodusenten Lego som gjør det mulig for en bruker å konstruere sin egen robot. Robotsystemet har utviklet seg over flere år, fra RCX, via NXT og til den nå mer avanserte EV3-roboten. EV3-klossens datakapasitet og yteevne kan sammenlignes med en PDA, og kan kobles til flere forskjellige sensorer. I tillegg er det porter for tilkobling av motorer. Sammen med konvensjonelle LEGO-klosser, kan dette bygges sammen til en fungerende robot, som igjen programmeres via et dataprogram. Programmet overføres til roboten via en USB, Bluetooth eller WIFI. På de eldre modellene, RCX, brukte man et infrarødt overføringssystem.
Sensorer og konstruksjon
Sensorer som kan brukes er blant annet: rotasjonssensor, trykksensor, fargesensor, gyroskop, ultralydsensor mfl. Ikke alle disse sensorene følger med et standardsett, men er tilgjengelig som ekstrautstyr. De tidligere RCX-ene støttet ikke noen form for avstandsmåler. Disse sensorene kan plasseres fritt på roboten, alt etter ønske.
Programmering
Programmet som brukes til å programmere robotene med, er basert på LabView, et program i bruk av flere større bedrifter og institusjoner for programmering av roboter. Blant brukerne finner man NASA.
Til programmering av RCX het programmet RoboLab, og hadde et enkelt brukergrensesnitt med enkle ikoner, dog veldig mange ikoner. Systemet krevde en viss innsikt for å bygge sammen et program, og ble avløst av LEGO MINDSTORMS, der grensesnittet ble pakket inn i enklere ikoner med flere funksjoner. Programvaren kan kjøres på PC/Mac og iPad (i noe begrenset utgave)
FIRST LEGO League, FLL
Hvert år arrangeres FIRST LEGO League, hvor lag blant annet konkurrerer om å utføre forskjellige oppdrag på et robotbord. Hver runde varer i to og et halvt minutt. Oppgavene kan være ting som å åpne en port, hente en gjenstand fra ett sted og legge den på et annet, og så videre. Oppdragene har hvert år et samfunnsaktuelt tema, for eksempel Body Forward, Food Factor, Trash Treck og Animal Allies.
Se også
Tilsvarende robotsett som LEGO Mindstorms er blant annet «WowWee Robotics», «Roboraptor», «Robosapiens» og Fischer-Teknik.
Jesu Hjertekatedralen i Harbin
Jesu Hjerte-katedralen (哈尔滨圣心天主教堂) er en katolsk kirke i Harbin i provinsen Heilongjiang nordøst i Folkerepublikken Kina.
Vadsø videregående skole
Skolen ligger på «Karl Rasmussens plass», som er oppkalt etter motstandsmannen og SIS-agenten Karl Rasmussen.
Skolen består av hovedbygning, bibliotekbygg og et nybygg.
Jesu Hjertekatedralen i Harbin
Kirken ble bygd i 1906/1907 etter at mange jernbanearbeidere var kommet fra Det russiske rike for å arbeide på jernbanelinjen gjennom Mandsjuria. Mange av dem var polske katolikker fra rikes vestligste deler. Kirken ble på folkemunne også kalt Den polske katolske kirke, eller, etter beliggenheten Østre Dazhiavenyen katolske kirke.
Vadsø videregående skole
Elever fra studiespesialisering, helse- og oppvekstfag og kombinasjonsklassen holder til i hovedbygningen. Elever som går elektrofag og teknikk og industriell produksjon har verksted og klasserom i nybygget som sto klart til høsten 2009.
Skolens administrasjon og kantina er også plassert i hovedbygningen.
Jesu Hjertekatedralen i Harbin
Kirken ble ødelagt i 1966 under kulturrevolusjonen, men ble gjenoppbygd igjen i 2004.
Newport
Newport (walisisk Casnewydd) er den tredje største byen i Wales, etter Cardiff og Swansea. Den er tradisjonelt en del av Monmouthshire, men utgjør nå et eget administrativt grevskap. Selve byen fikk status som city i forbindelse med feiringen av dronning Elisabeth IIs femtiårsjubileum som monark. Elven Usk renner ut i Bristolkanalen ved Newport.
Fordi byen var en viktig havneby for handelstrafikk fikk den på engelsk navnet Newport i stedet for Newcastle, som man kunne ha forventet. Under gravearbeider i forbindelse med et nytt kultursenter fant man et skip fra det 15. århundre som lå godt bevart i mudderet ved havnen.
Newport er forbundet til resten av Storbritannia med motorveien M4 og hovedjernbanelinjen Great Western.
Historie
I bronsealderen var fiskere bosatt langs elven og ved fjorden den renner ut i. Senere bygde silurene, en keltisk stamme, flere borger på åsrygger rundt fjorden. For romerne var stedet en utpost mot de keltiskkontrollerte områdene, og en festning ble anlagt ved Caerleon for å forsvare krysningsstedet i elven.
Normannerne ankom i 1090, og begynte å bygge et slott, som ble fullført i 12. århundre. De bygde også en bro over elven nedenfor slottet. Byen vokste opp omkring dette, og i 1385 fikk den et charter fra Hugh, jarl av Stafford.
I 1839 var Newport et sentrum for chartistbevegelsen. Under Newport-opprøret gikk John Frost sammen med 3000 opprørere mot Westgate Hotel, hvor man fortsatt kan se kulehull fra opptøyene ved inngangen. John Frostplassen i sentrum er oppkalt etter ham.
Capraia
Capraia er en italiensk øy i Middelhavet, som under navnet Capraia Isola utgjør en kommune i Provinsen Livorno i regionen Toscana. Øya inngår i øygruppen De toskanske øyene.
Øya omfatter 19,3 km², og preges av ville fjell og et steilt kystlandskap. Det høyeste punktet på øya er fjellet Monte Castello med 447 meter.
I middelalderen var øya base for saraseniske pirater. Senere kom øya under Pisa. Etter slaget ved Meloria overtok Genova øya. Selv om Capraia administrativt ble lagt under Korsika, forble øya genovesisk også etter 1768, da Korsika ble innlemmet i Frankrike.
Etter Italias samling var øya først en del av Provinsen Genova. Først i 1925 ble den en del av Toscana.
Fra 1940-årene til 1986 var øya straffekoloni.
Det går ferge til øya fra Livorno. Rederiet Toremar trafikkerer ruten hele året, og overfarten tar ca. 2,5 timer. I sommermånedene trafikkerer også rederiet Navigazione Golfo dei Poeti ruten, og med hurtigferge tar overfarten ca. 1,5 timer.
Jørgen von Cappelen
Jørgen von Cappelen (født på Bragernes 6. juni 1715, død 14. februar 1785 på Fossesholm i Eiker) var en norsk forretningsmann, bruks- og godseier. Han kjøpte i 1763 rangtittelen justisråd og i 1777 den høyere tittelen etatsråd.
Forretningsvirksomhet
Jørgen von Cappelen startet sin virksomhet som kjøpmann på Kongsberg og leverandør til Kongsberg Sølvverk. Hele godset Fossesholm med sagbruk og skogeiendommer kjøpte han i 1762, etter at deler av eiendommene hadde vært eid av hans far Gabriel og bror Diderich. Jørgen flyttet til gården i 1763 og sørget for store ombygninger og utvidelser slik at hoved- og uthusbygningene framsto omtrent slik de er idag.
Til godset hørte fem sagbruk med samlet skurd på 107 800 bord om året. Tømmeret fra skogene utgjorde ca. 3 000 tylfter om året inntil 1780 da de ble pålagt redusert til halvparten. Jørgen kjøpte også tømmer fra andre skogeiere. Godset hadde sitt eget fattigvesen og Jørgen fikk oppført et eget skolebygg.
Jørgen og ektefellen Magdalena Darjes ga messehagel og antependium med sitt alliansevåpen brodert på, til Kongsberg kirke. Han fikk bygd et eget, privat gravkammer for sin nærmeste familie og seg selv, inntil tårnet på Haug kirke (Eiker).
Prolaktin
Prolaktin er et hormon som produseres i fremre del av hypofysen. Hormonet er et polypeptid, vekt ca. 23 kD. Hormonet stimulerer produksjonen av melk i brystene hos mennesker.
Jørgen von Cappelen
Forretningsvirksomhet
Portrettmalerier av Jørgen og Magdalena er eid av familien og kopier henger på Fossesholm. Portrettene er malt av Eric Gustav Tunmarck som også har malt lerret veggtapeter i flere stuer på Fossesholm. I storstuen har tapetet bilde av bl.a. Jørgen som rir ut av en inngangsportal.
Familie
Jørgen von Cappelen var gift med Magdalena Larsdatter Darjes (1718–1769) som hadde etternavnet og våpenskjoldet fra sin stefar. Hun var datter til Lars Ottesen og Magdalene Arntsdatter von Kampen. Magdalena Larsdatter var gift 1. gang med kjøpmann Knud Thorsen Berg (død 1745) på Kongsberg. Det er antatt at hun bragte med seg en formue inn i ekteskapet med Jørgen.
Jørgen og Magdalena hadde ikke barn og Fossesholm ble overtatt av hans søstersønn, Otto Omsted.
Etatsråd Jørgen von Cappelens gravlegat
Jørgen von Cappelen opprettet i sitt testamente av 2.11.1780 et gravlegat for å ivareta det gravkapellet, med slektsmedlemmers graver, som han i 1771 fikk bygd ved Haug kirke. Legatkapitalen var på 400 riksdaler som ble stående som panteheftelse på gården Fossesholm. I stedet for å betale renter, skulle eieren vedlikeholde gravkammeret. Imidlertid var vedlikeholdet ganske dårlig i 1949, og legatkapitalen ble da utløst med det beskjedne beløpet kr. 800,-. Deretter har legatet vært ledet av medlemmer av slekten Cappelen inntil legatet i 2013 ble overtatt av Stiftelsen Fossesholm.
Eksterne lenker
Fossesholm i dag med bl.a. portretter av Jørgen og Magdalena: http://www.fossesholm.no/
Auskarnes landskapsvernområde
Auskarnes landskapsvernområde ligger i Alta kommune i Finnmark. Området ble opprettet i 1983 og er på 0,065 km². Landskapsvernområdet er opprettet på grunn av sin kvartærgeologi og sin israndavsetning som ble dannet for ca. 10000 år siden og som tilhører hovedtrinnet i isens tilbaketrekning i Finnmark.
Bestemmelser i vernområdet
Alle inngrep som kan endre landskapets art eller karakter vesentlig er forbudt, som f.eks. uttak eller oppfylling av masse; framføring av veger, oppføring av kraftlinjer, hus eller andre anlegg samt henleggelse av avfall. Opplistingen er ikke utfyllende. Fylkesmannen avgjør i tvilstilfelle om et tiltak må anses å endre landskapets art eller karakter vesentlig.
Bestemmelsene er ikke til hinder for
Gjennomføring av militær operativ virksomhet og tiltak i ambulanse-, politi-, brannvern-, sikrings-, oppsyns-, skjøtsels- og forvaltningsøyemed.
Marlen
Marlen er et opprinnelig tysk kvinnenavn dannet som en kortform av Marlene, som igjen er dannet som en sammensetting av Maria og Magdalene.
Liste over kriger Serbia har deltatt i
Denne listen er laget for å vise hvilke kriger Serbia har deltatt i.
Marlen
Marlen er også brukt som mannsnavn, men sjeldent.
Kjente personer med navnet
Personene i listen er ordnet kronologisk etter fødselsår.
De nederlandske Antiller under Sommer-OL 1952
De nederlandske Antiller under Sommer-OL 1952. Elleve sportsutøvere fra De nederlandske Antiller deltok i fotball i Sommer-OL 1952 i Helsingfors. Det var første gang De nederlandske Antiller deltok i et OL. De vant ingen medaljer og spilte bare en kamp i den innledende runden som de tapte med 1-2 til Tyrkia.
Gallimathias
Gallimathias, eller galimatias, er et begrep som beskriver meningsløst snakk, sludder.
Kastell
Et kastell er en mindre, frittstående, festning eller borg. Ordet kommer av latinsk castellum som er en diminutiv form av castra («militærleir») som igjen er flertallsformen av castrum («vaktpost»).
Gallimathias
Begrepet har antageligvis opprinnelse via tysk fra fransk. Det er feilaktig antatt at ordet har sin opprinnelse i det nylatinske ordet «gallimathia», fra gallus, hane, og gresk matheia, lærdom, kunnskap. Betydningen ville i så fall blitt «en hanes kunnskap», visstnok brukt om disputanter ved Sorbonne-universitetet på 1500-tallet.
Kastell
Kastell brukes også om den høyreiste oppbygningen foran og bak på skip fra middelalderen.
Gallimathias
Ordet ble videre utbredt som term i poetikk og litteraturkritikk.
I Norge er det feilaktig antatt at ordet oppsto etter den danske munken Mathias Henrikssøn.
House of Keys
House of Keys (mansk: Kiare as Feed) er det direktevalgte underhuset til Mans lovgivende forsamling, Tynwald; overhuset er Det lovgivende råd.
Navnebakgrunn
Den eldste kjente referansen til navnet er i et dokument fra 1417, skrevet av en engelsk lærd på latin, som viser til «Claves Mann» og «Claves Legis» (Manns nøkler og Lovens nøkler). Navnets opprinnelse er omdiskutert. «Keys» viser ikke til det engelske ordet for nøkler, men er i stedet en forvrengning av det norrøne verbet kjósa («å velge»). Det er imidlertid en mer sannsynlig forklaring at det er en feiltolkning av det manske begrepet for «fireogtyve», kiare as feed (uttalt kee-air), og dette huset har alltid hatt 24 medlemmer. Det manske navnet for House of Keys er Yn Chiare as Feed, som betyr «De fire-og-tyve».
Medlemmene
Medlemmene er kjent som medlemmene av House of Keys, forkortet til MHK. Borgere som er minst 16 år gamle kan stemme, men man må være minst 21 år gammel og ha vært bosatt på øya i tre år for å bli valgt. Det er tolv valgkretser basert på sheadinger (administrativt område) og lokale styringsenheter (Noen få styringsenheter er delt mellom to valgkretser).
Hver krets sender to medlemmer, som blir valgt gjennom simpelt flertall, til House of Keys (Hver velger kan stemme på opp til to kandidater).
Mandatperiode
Husets mandatperiode er vanligvis satt til fem år, men det finnes bestemmelser om at huset kan oppløses innen perioden har utløpt.
Husets president
President for House of Keys («Speaker of the House of Keys», forkortet til SHK) er et medlem av House of Keys, som er valgt til å lede møtene. Han eller hun avgir stemme, men kan – i motsetningen til de andre medlemmene – avstå. Om det blir uavgjort kan presidenten imidlertid ikke avstå og må da gi sin avgjørende stemme. Presidenten fungerer også som Tynwalds visepresident.
Forholdet mellom de to husene
House of Keys velger åtte av de elleve medlemmene av Det lovgivende råd. Lovforslag fremmes vanligvis ikke i rådet. Således har House of Keys mye mer makt enn Det lovgivende rådet, som utøver funksjonen som et reviderende kammer.
«Tynwald Court»
House of Keys møtes rundt én gang i måneden sammen med Det lovgivende råd i et fellesmøte som kalles for «Tynwald Court». Tynwalds president, som velges av begge husene, leder både dette fellesmøtet og Det lovgivende råd. Én gang i året er imidlertid viseguvernøren leder, og det er på Mans nasjonaldag, Tynwald-dagen.
Medlemmenes lønn og betalte utgifter
Fra april 2006
Paracelsus
Han huskes i første rekke for sin utvikling av kirurgiske metoder, medisinsk kjemi og sin teoriutvikling omkring medisiner og deres egenskaper. Han er i dag kjent som «toksikologiens far» for sitt bidrag til moderne legevitenskap.
Bakgrunn
Paracelsus' far Wilhelm Bombast von Hohenheim, tilhørte lavadelen i Schwaben, men giftet seg med den sveitsiske Elsa Oschner og arbeidet som lege ved pilegrimsveien som førte til benediktinerklosteret Einsiedeln. Han lærte opp sønnen fra tidlig av. Da gutten var ni år, flyttet familien til Villach i Kärnten, der faren ble stadsfysikus. Moren Elsa omkom samme året. Angivelig arbeidet hun som jordmor og omkom etter et fall fra «djevlebroen» (Teufelsbrücke) ned i elven Sihl under et epileptisk anfall.
Scancem International
Scancem International er et sementselskap med hovedkontor i Oslo og virksomhet i Afrika. Selskapet er en del av HeidelbergCement. Scancem International har eierskap i lokale selskaper i seks land i Vest-Afrika, samt i Tanzania.
Paracelsus
Bakgrunn
Moren hadde vært mer eller mindre leilending, så selv ved sønnens død i 1541 ble det gjort krav på hans eiendeler fra Einsiedelns kirkelige myndigheter som en gang hadde tvunget hans mor til hoveri-arbeid for seg. Dette kan forklare at mange samtidige portretter av Paracelsus bærer inskripsjonen Alterius non sit qui suus esse potest (= «La ham ikke være noen annens så lenge han kan være sin egen [herre]»). Paracelsus var som barn så skrøpelig at han ikke ble forventet å vokse opp, men studerte i Basel og siden i Würzburg under abbed Trithemius, kjent for sin okkulte boksamling. I ett år arbeidet Paracelsus i Tyrols sølvgruver som analytiker.
Vågøya (Bamble)
Vågøya er en øy i Bamble kommune i Telemark. Øya ligger helt i sør, i Eksefjorden, ved grensa til Kragerø.
Paracelsus
Bakgrunn
Han skal ha tatt en eksamen i medisin fra universitetet i Wien i 1510, da han bare var 16 år. Han skal videre ha tatt en doktorgrad ved universitetet i Ferrara i 1516.
Virke
Selv anså Paracelsus seg aldri for å være noen magiker. Tvert om trodde han på alkymi og astrologi kun fordi samtiden opplevde dem som emner det kunne forskes vitenskapelig på. Han var trolig oppfinneren av begrepet «spagyrik», en type alkymi opptatt av å skille ut og forene mineralske, vegetabilske og animalske stoffer for å skape virksomme legemidler. Det ble avgjørende at han i Paris ble kjent med Ambroise Paré som aldri var villig til å godta noe bare fordi det alltid hadde vært gjort slik. Da Paré dro ut som feltlege i 1537, ble sår lukket ved at man helt kokende olje over dem. Paré prøvde seg i stedet frem til en salve av eggeplomme, rosenolje og terpentin, og da ble sårene raskere helet. Han sluttet av dette at sjokk etter behandlingen tok livet av flere soldater enn sårskadene gjorde. Det hadde også vært gjengs fremgangsmåte å la det gå koldbrann i skuddsår og deretter sage av de berørte lemmene. Paré tok i stedet og surret arteriene sammen med vanlig tråd, og oppdaget at når dette stanset blødningen, kom de fleste pasientene seg. Dette var kunnskap Paracelsus tok til seg. Han plukket opp både tradisjonell kunnskap som han i likhet med Paré prøvde ut før han festet lit til det; samtidig som han fulgte hæren som kirurg og dermed også lærte av «kloke koner» og kvakksalvere, sigøynere og skarprettere. Han skal ha besøkt Egypt, Arabia, Det hellige land, Russland og Konstantinopel. Paracelsus unngikk helst å operere pasienten, men søkte i stedet å styrke kroppens naturlige evne til å helbrede seg selv. Den polske kongens livlege ba om å få treffe denne mannen det gikk gjetord om, og Paracelsus tok ham med til en pasient som var avskrevet av andre lege som uhelbredelig, foreskrev noen forholdsregler og inviterte pasienten hjem til seg på middag dagen etter. Polakken var overgitt over at pasienten ankom til middagsselskapet, tilsynelatende frisk nok til å delta. Paracelsus vektla alltid sykebesøk og at legen viste pasienten vennlighet og interesse.
Scancem International
Historikk
De norske sementfabrikkene, og da spesielt Dalen Portland Cementfabrik, hadde tidlig fokus på eksport av sement. Da Ghana ble selvstendig i 1957 ble det snart et viktig brohode for eksport til Vest-Afrika. Utover 1960-tallet økte engasjementet og man fikk langsiktige avtaler om levering av sement og klinker. I 1967 ble Ghacem etablert i samarbeid med den ghanesiske staten.
Paracelsus
Virke
Han ga navn til stoffet sink, fra tysk zinke som betyr «spisst». Han beskrev stoffet om tinnaktig. Sink ble ofte brukt av alkymister som brente det for å få sinkoksid. Han skapte et nytt smertestillende middel av opium og kalte det laudanum. Hans tro på å behandle «likt med likt» medførte at han iblant tok i bruk stoffer som ellers er skadelige, f.eks behandlet han lepra med en olje basert på antimon, som er kjent for å være giftig. «St Veits-dans» (i dag kjent som Sydenhams korea ) regnet han som en «innbilt syke», og ordinerte faste og avholdenhet, eller at en dukke som forestilte pasienten, ble brent. Paracelsus behandlet Erasmus for gikt og nyresykdom, og Erasmus skrev til ham etterpå: «Jeg kan ikke lønne Dem så det måler seg med Deres kunst og lærdom.» Erasmus' venn Johann Froben led av så store smerter i et ben etter et slagtilfelle at byens leger planla en amputasjon. Paracelsus ble tilkalt fra Strassburg, og hans behandling reddet pasienten fra operasjon. Men Paracelsus latterliggjorde andre leger for å gå rundt i rød barett og toga når hans selv nøyde seg med å gå i kittel og med et sverd som han hevdet å ha fått av en bøddel. Iblant når han savnet sine vandreår, slo han seg sammen med kjørekarer, spilte og drakk med dem. Men verst av alt var at han ikke foreleste på latin, men på tysk. I dag æres han for at være den første som foreleste på morsmålet ved et tysk universitet.
Da Paracelsus behandlet en fremstående borger, Lichtenfels, som lovet ham hundre gylden for å gjøre ham frisk. Imidlertid brøt Lichtenfels løftet og betalte ikke. Paracelsus stevnet ham til sist for retten, men skjønt han opplagt var i sin gode rett, sørget hans fiender for å gjøre sin innflytelse gjeldende, slik at Paracelsus tapte saken. Han var ikke den som brant inne med sin mening, og kalte dem «ormeaktige lusne sofister». Dermed ble han tiltalt for «forakt for retten», og skulle han unngå fengselsstraff, måtte han forlate Basel. I Strassburg var han invitert til å disputere mot Vendelinus Hock, en tilhenger av Galenos. Hock uttrykte seg pompøst og omstendelig, og Paracelsus tapte tålmodigheten og gikk sin vei. Dette ble tolket som at han ikke kunne svare. Han ble tilkalt da markgreven av Baden lå dødssyk av dysenteri, og behandlet pasienten med en drikke som han hevdet inneholdt halvedelsteiner malt til pulver, deretter laudanum for å sove. Da markgreven våknet, kjente han seg langt bedre, og lønnet Paracelsus med en edelstein. Imidlertid var det en heller stakkarslig edelstein, og i stedet for å spille takknemlig og la markgreven spre historien om Paracelsus' dyktighet, sa Paracelsus rett ut at han vanligvis sendte en regning for sine tjenester, og at han var dypt krenket. Dette likte ikke markgreven å høre. Nå påstod han at det var hans egne leger som hadde fått ham på bedringens vei før Paracelsus i det hele tatt var kommet. Resten av livet gikk Paracelsus med markgrevens stein i en snor rundt halsen, som påminnelse om prinsers utakknemlighet.
Scancem International
Historikk
Etter at de norske sementselskapene fusjonerte til Norcem i 1968 fortsatte ekspansjonen i Afrika. Det ble opprettet sementmøller og sementterminaler i flere land i Vest-Afrika. Eksport til Vest-Afrika ble etterhvert et hovedområde for den norske sementeksporten.
Paracelsus
Virke
Det hadde vært klokere å la saken gå i glemmeboken. Johannes Froben som hadde forsvart ham, var død av hjerteinfarkt fordi han unnlot å følge Paracelsus' råd om ro og hvile. Likevel fikk Paracelsus skylden for Frobens bortgang. Han ble nektet innreise til Innsbruck, og det neste tiåret flakket han omkring fra sted til sted.
Scancem International
Historikk
Også den svenske sementindustrien, gjennom Euroc, hadde internasjonale aktiviteter. Som et første skritt i et økende samarbeid mellom Euroc og Norcem ble Scancem International etablert med 50 % eierandel hver. I selskapet inngikk sementaktivitetene som var utenfor Norge og Sverige. Norcem fusjonerte i 1987 med Akers mekaniske verksted og dannet Aker Norcem, senere Aker.
Paracelsus
Virke
Paracelsus kunne finne på plutselig å samle sammen svirebrødre, fylliker rundt om i gatene, for å drikke dem under bordet. Han sov bare noen timer i døgnet, dikterte sine tanker til den nærmeste lærling eller skriblet dem ned på løse ark. Han var oppfarende og kunne miste fatningen over småting, medtatt av smerter fra leddgikt som hadde krøket hendene hans så han etter hvert ikke engang kunne skrive. Etter mer enn et tiår på reisefot ankom han i april 1541 Salzburg, dit fyrstbiskopen Ernst av Bayern hadde invitert ham. Biskop Ernst var interessert i alt okkult, og her fikk endelig Paracelsus vie seg til sine studier i fred og ro. Men samme høst døde han og ble gravlagt i byen, etter eget ønske blant de fattige. Senere ble han gravd opp igjen og bisatt i en nisje ved monumentet som er reist over ham i kirken Sankt Sebastian.
Flåtter
Flåtter (Ixodida) er en orden med middlignende parasittiske edderkoppdyr som lever av å suge blod fra pattedyr, fugler og reptiler. Gruppen har kosmopolitisk utbredelse og består av mer enn 900 arter, fordelt i mange ulike slekter. I Norge regner man med cirka 10–15 arter, men alle disse har ikke etablert seg her, ifølge professor Snorre Stuen ved Veterinærhøgskolen.
Scancem International
Historikk
I 1995 fusjonerte Aker og Euroc alle sine sement- og byggevareaktiviteter i Scancem, og Scancem International inngikk som datterselskap. I 1999 ble Scancem kjøpt av Heidelberger Zement, senere HeidelbergCement.
Flåtter
Biologi
Flåtter lever omtrent i to år og gjennomgår fire stadier (egg, larve, nymfe, voksen) der inntak av blod fra virveldyr er avgjørende for individets videreføring og til slutt formering. Det er i stadiene som larve og nymfe det bites mest. Størrelsen varierer fra én til over ti millimeter, avhengig av stadium og hvor mye blod den har sugd.
Egg klekkes tidlig vår, danner larver som vil søke vertsdyr og suge blod. Etter måltidet vil larvene falle ned og starte forvandlingen til nymfe. Utpå høsten er nymfen ferdig, men vil være inaktiv gjennom vinteren. Neste vår søker nymfene på nytt vertsdyr, for eksempel mennesker, og faller av etter måltidet og forvandles til voksen flått. Formeringen skjer etter at den voksne hunnen har inntatt nok et måltid (sjeldent fra menneske), hvorpå den faller ned og legger egg i skogbunnen. Eggene klekkes så utpå våren.
Paracelsus
Paracelsus' betydning
Johann Gutenberg hadde nylig gitt verden boktrykkerkunsten (1455), så på den tiden Paracelsus var barn og vokste opp var store deler av den litterære verden på jakt etter antikke tekster, og en rekke gamle verk ble oversatt. Dette førte til en glorifisering av Galen, omtalt som «legeprinsen». Disse tekstene ble nesten uten unntak brukt ved universitetene. Samtidig kom nyplatonske tanker til uttrykk som hadde en mer mystisk tilnærming til menneskekroppen, og mente å se makrokosmos gjenspeilet i menneskekroppens mikrokosmos. Denne siste retningen var Paracelsus påvirket av. Selv ville han etterprøve gjengse metoder, innsamle prøver og analysere dem i et kjemisk laboratorium. Da fant man ikke Aristoteles' fire elementer (jord, vann, luft og ild), men ifølge Paracelsus tre fundamentale prinsipper: salt, svovel og kvikksølv. Fasit var å finne i skapelsesberetningen. Her er ingen referanse til ild, og derfor må ild avvises som et element.
Flåtter
Biologi
Flåtter har kosmopolitisk utbredelse og finnes i alt fra arktisk til tropisk klima. Artene spres for en stor del med trekkfugler, men kan også spres med andre vertsdyr, spesielt lokalt.
Inndeling
Inndelingen følger den svenske taxonomiske databasen Dyntaxa, men den er ufullstendig oppført her. Man regner med at 10–15 arter av flått er observert i Norge, men det eksakte antallet er uklart. Inndelingen nedenfor inkluderer et utvalg av artene, men de har nødvendigvis ikke etablert seg her. Navn i parentes er ikke offisiell (oversatt fra svensk). Offisielle navn følger Artsdatabanken.
Paracelsus
Paracelsus' betydning
Medisinen baserte seg den gang på humoralpatologien om kroppens fire væsker: slim, gul galle, svart galle og blod. Helsen avhang at disse var i balanse, og legens oppgave var å sørge for denne balansen og gjenopprette den. Paracelsus fortalte om sykdomsfrø som trengte inn i kroppen gjennom åndedrettet og maten en spiste. Disse kunne forårsake sykdom og død.
Flåtter
Smittefare
Flåtten oppfattes som en biologisk vektor, en som kan overføre zoonoser, sykdommer som overføres mellom dyr og mennesker. Den kan være bærer av farlige bakterier eller virus. Hvis den fjernes før 24 timer antar man at bakterien har hatt liten sjanse for å bli overført. Når det gjelder viruset antas det at smitten kan overføres langt tidligere. Larver (har tre par bein i motsetning til fire par bein hos nymfer og voksne) er i Norge ikke påvist å bære smitte. Særlig nymfene går på menneskene, og av disse kan opptil tretti prosent være infisert med spiroketen.
Bakterier
Den vanligste smitten er bakteriegruppen borrelia (spesifikt, bakterien Borrelia burgdorferi) som kan invadere nervesystemet og gi lammelser, leddsykdom, kronisk hudsykdom og smertetilstander. Det antas at 20–25 % av norske flått bærer denne bakterien, 50 % i øst og sør, og betraktelig færre lengre nord. Fem prosent av de infiserte av denne bakterien utvikler sykdommen, om lag 150 tilfeller årlig. I tillegg til smågnagere og fugl, kan store dyr som hjort være vertsdyr.
Paracelsus
Paracelsus' betydning
Han innskjerpet at pasienten kunne hente mye styrke i sin forestillingsevne. Paracelsus mente ikke «fantasering» eller «dagdrøm», men menneskets «indre univers», makrokosmos gjenspeilt i mennesket som et mikrokosmos. Hvert av kroppens organer måtte derfor antas å gjenspeile et himmellegeme. Paracelsus antok at solen styrer hjertet, månen styrer hjernen, planeten Jupiter styrer leveren, planeten Merkur lungene, planeten Venus kjønnsorganer og planeten Mars nyrene. I likhet med planetene vil våre organer forstyrre systemet om de kommer i en feil stilling, og sykdom oppstår. Han mente at stjernene kunne forgifte atmosfæren, slik mennesker forgifter luften i et lukket rom ved sin utånding. Ifølge Paracelsus må man beherske astrologi for å kunne bli en dyktig lege.
Flåtter
Bakterier
En annen sykdom forårsakes av bakteriegruppen Anaplasma (med spesifikt Anaplasma phagocytophilum) (tidligere kalt Ehrlichia equi eller Ehrlichia phagocytophila), som kan utvikle seg til sykdommen anaplasmose, tidligere kalt ehrlichiose. Denne gir en influensalignende tilstand med akutt feber, muskelsmerter og hodepine, og (mindre enn to prosent) aids-lignende immunsvikt. En studie har påvist at 10 % av tilfellene med positiv borreliadiagnose også hadde anaplasmose. Sykdommen betegnes i dag human granulocytær anaplasmose.
Paracelsus
Paracelsus' betydning
Forebyggelse var han også opptatt av. Han anbefalte et måteholdent kosthold, og inntak av arkana, dvs. hemmelige midler med ekstrakter av urter som krokus og melisse, og ikke minst stoffer som gull og perler. Gull, oppløst i en væske, regnet han som «den mektigste av alle eliksirer» som verner mot enhver sykdom. Nest etter gull kom effekten av pulveriserte perler.
Flåtter
Bakterier
De første tilfellene ble påvist i Norge i 1998. Senere har man registrert noen få tilfeller. På grunn av at disse bakterieinfeksjonene kan være vanskelige å påvise, er det egentlige antall tilfeller ukjent.
Også bakterien Chlamydophila pneumoniae, tidligere kalt TWAR, kan overføres til mennesker via flått og gi infeksjon.
Paracelsus
Paracelsus' betydning
I sitt laboratorium produserte han sine egne medisiner. Gjennom eksperimenter med disse oppdaget han sammenhengen mellom medisiners dosering og den virkning de har på pasienten. Han arbeidet også for å finne de vises stein for å bli i stand til å kurere all sykdom, og kanskje finne evig liv. Tankene hans vant etter hvert gjenklang hos hans kolleger, og han har fått stor betydning for medisin som fag. Gjennom sin naturmystiske tenkning fikk han også betydning for okkultister og alkymister.
Flåtter
Parasitt
Den tredje mulige smitten er Babesia, en parasitt som kan gi babesiose. Dette gir en malarialignende parasittsykdom som angriper og skader hjernen. Parasiten finnes helst hos smågnagere og fugler.
En fjerde flåttoverført sykdom er TBE, skogflåttencefalitt (også kalt enkefalitt, engelsk Tick Borne Encephalitis) Dette er en form for hjernehinebetennelse som i verste fall kan være dødelig. Siden 1999 har Norge hatt åtte tilfeller og av disse fem i tilknytning til Tromøya utenfor Arendal, I vesteuropeisk form har viruset en dødelighet på 1 % og mulighet for alvorlige nevrologiske senvirkninger. Sykdommen er epidemisk i områder av sentral- og Øst-Europa. Noen mildere former finnes i Baltikum, på Ålandsøyene og langs Østersjø- og Bohuslänkysten.
Paracelsus
Paracelsus' betydning
Sykdom kunne i Paracelsus' verdensbilde være Guds straff for onde gjerninger. Disse måtte pasienten sone for i skjærsilden før han kunne gjenvinne helsen. Fenomener vi i dag regner som magi, var noe Paracelsus utforsket for å se om de hadde noen effekt på sykdom. Han gikk god for amuletters undergjørende kraft, og skrev om fingerringer som han hevdet ville stanse selv det voldsomste anfall av epilepsi, om de ble tredd inn på pasientens hjertefingeren. Selve helbredelsen mente han skrev seg fra Gud; leger, medisiner og andre hjelpemidler var bare Guds redskaper. Legen må derfor være et godt og troende menneske; ellers vil hans sjel forstyrres av uriktige svingninger i utakt med «verdenssjelens svingninger».
Flåtter
Parasitt
Det finnes effektiv vaksine mot skogflåttencefalitt. Vaksinen anbefales til alle fastboende og sommergjester som oppholder seg mye i områder der sykdommen er vanlig. Folkehelseinstituttet anbefaler TBE-vaksinen til alle som er mye i marka på Sør- og Østlandet.
Forholdsregler og tiltak
Hvert år avgir flått anslagsvis to millioner bitt i Norge. I Norge bæres borrelia av 30–40 % av nymfene og 20–25 % av voksen flått. Det finnes også andre tall på henholdsvis 20–30% for nymfer og 40–60% for voksne, kilde: Flått og borreliose i Norge – epidemiologi, Reidar Mehl. Derfor anbefales en å lete etter flått (hvis man har beveget seg der det er mye flått) og raskt fjerne observert flått. Etter 24 timer er faren for smitte betraktelig høyere. Voksen flått som ikke har festet seg vil kunne sees på klærne, som sakte og oppadgående svartbrune glinsende objekt på 1–2 mm (hunnen er dobbelt så stor). Hvis den har bitt seg fast, er dette ofte i områder med tynn hud (skrittet, hårfestet, armhuler) eller åpne sår. Den sitter ofte halvveis nedsenket i såret, bakparten ofte gråaktig og med størrelse avhengig av sugetid. En oppfylt flått kan bli 15 mm, og vil være kuleformet og gråblå. Bittet merkes ikke grunnet bedøvelse som følger med flåttens spytt.
Anbefalt prosedyre er å, med negl eller pinsett, klype til over flåtten, forsiktig nær munnen (unngå å presse stoffer fra flåtten inn i såret), og deretter dreie flåtten (retningen man dreier har ingen betydning, flåtten har ikke gjenger). Om munndeler sitter igjen i såret, spiller dette mindre rolle. Sårsalve anbefales. Det finnes også tabletter som kan motvirke infeksjoner, disse fåes hos legen. Bittet vil uansett gi en rød hevelse. Hvis det i løpet av 3–30 dager avtegnes en tydelig ring rundt såret eller ringformet utslett, har man antakeligvis blitt smittet og må behandles umiddelbart.
Paracelsus
Paracelsus' betydning
Paracelsus' språk og vidsyn gjorde hans skrifter til de mest betydningsfulle dokumenter i tidlig tysk litteratur. Men innholdet ender ofte i uklare konklusjoner, etter en miks av utsagn fra en lege som deretter uttaler seg som filosof og mystiker. Paracelsus lar seg ikke sette i bås. Hans skrifter er fylt av teorier som ofte formidler verken praksis eller empirisk observasjon, heller dreier det seg om spekulasjoner og betraktninger som hopper like fritt fra emne til emne som Paracelsus selv flakket om. F.eks hevdet Paracelsus at bare en mann og kvinne sammen utgjør et helt menneske («og begge utgjør et helt menneske som er et menneske»). Dette kan gi mening, men han fortsetter med at dette ikke betyr en «enhet», men heller et «bilde» («fordi kvinne og mann ikke bare er en ting, men derimot et bilde») og en eneste «anatomi» («for en anatomi er mann og kvinne»), og dette utsagnet gir liten mening.
Flåtter
Norske forhold
Skogsflått (Ixodes ricinus) regnes som den største smittebæreren av flåttbårne sykdommer i de nordlige delene av Europa, inkludert i Norge. Den vanligste lidelsen arten påfører mennesker er Lyme borreliose, som skyldes en bakterie. Det finnes en vaksine mot borreliose, men den ble tatt ut av produksjon i 2002 på grunn av lav etterspørsel. Borreliose blir derfor ofte behandlet med antibiotika. Flåttbitt kan også føre til ytterligere tre sykdommer;
Jaktflåtten (Hyalomma marginatum), som er tre ganger så stor som den vanlige skogflåtten, ble oppdaget på en hest i Vestby i 2021, men den har ikke etablert seg her. Den har imidlertid kapasitet til å overføre sykdommer til mennesker.
Habitat og utbredelse
Når skogflåtten blir sulten, vil den bevege seg oppover i terrenget og lokalisere seg i høyt gress, der den venter på passerende dyr og faller raskt ved vibrasjon og kontakt; flåtten kan ikke fly eller hoppe. På vertsdyret vil flåtten bite seg fast og bli værende flere dager inntil den er mett. Flått trives ikke i åpent lende med direkte sollys og kort gress. Man kan regne med betydelige mengder flått der det ferdes rådyr og hjort, og spesielt mellom april og oktober. Fuktig mark og myr, spesielt over hele Agder, fra nord til sør, er særskilt utsatt. Man har tidligere ment at man kun finner flått langs kysten opp til Brønnøysund, men i senere tid har den også vært å finne lengre nord i Norge, sannsynligvis i mesteparten av landet. Også i innlandet, rundt Mjøsa, antar man at flåtten har slått seg til for godt. Det er også påvist flått i indre Sør-Trøndelag.
Crosby, Stills & Nash
Crosby, Stills & Nash (CSN) er en amerikansk trio bestående av singer-songwriters som slo gjennom på slutten av 1960-tallet. Bandet, som er en supergruppe, består av David Crosby (gitar og vokalist) som kom fra vestkystbandet The Byrds, Stephen Stills (gitar, bass og vokal) som hadde spilt i Buffalo Springfield og engelskmannen Graham Nash (piano, gitar og vokal) med en fortid i The Hollies. Trioen uformelt sammen i juli 1968 og syntes de harmoniserte godt med sin flerstemte sang, litt senere samme år dannet de CSN. Crosby ble bedt om å forlate The Byrds i slutten av 1967, og Stills band Buffalo Springfield hadde gått fra hverandre tidlig i 1968; Nash forlot bandet The Hollies i desember.
CSN signerte platekontrakt med Atlantic Records i 1969. Deres første album, Crosby, Stills & Nash, ble utgitt i mai 1969, hvorfra to sanger ble topp 40-hits, "Suite: Judy Blue Eyes" (nr. 21) og "Marrakesh Express" (nr. 28).
Etter albumutgivelsen la de ut på turne, for turnen hyret de inn bassisten Greg Reeves og trommeslageren Dallas Taylor. De manglet en keyboardists så Neil Young ble foreslått, han hadde spilt sammen med Stills i Buffalo Springfield.
Gruppen fikk nå navnet Crosby, Stills, Nash & Young (CSNY) og Young har siden gått litt ut og inn av gruppen så navnet har variert mellom CSN og CSNY. Det har også gjennom tidene vært mange forskjellige konstellasjoner for eksempel  Crosby & Nash eller The Stills-Young band, det er også utgitt en mengde soloalbum.
CSNY spilte sin andre konsert på Woodstockfestivalen tidlig om morgenen den 18. august 1969.